                                                   Anexa nr. 2 la Proiectul de Hotărâre nr. 47/11019/16.03.2026


CONTRACTUL – CADRU 
de achiziție publică de servicii pentru  executarea activităților de întreținere a sistemului de iluminat public, verificarea/ repararea, montarea/demontarea instalațiilor și echipamentelor de iluminat ornamental - festiv de pe raza municipiului Brad, pentru anul 2026
NR............/..............................


            MUNICIPIUL BRAD, reprezentat prin Primar, Florin CAZACU, cu sediul în municipiul Brad, strada  Independenţei, nr. 2, județul Hunedoara, telefon/fax 0254612665/0254612669, cod fiscal 4374962, cont trezorerie RO 76 TREZ 24A800106202300X  - Trezoreria Brad, în calitate de ACHIZITOR, pe de o parte
și

         S.C. .......................................S.R.L.,  adresa sediu .............................................,  cod fiscal ............................................., cont ..............................................................., deschis la ............................................, reprezentată prin administrator ................................................., în calitate de PRESTATOR, pe de altă parte,

	Denumite în continuare ”Părțile” și separat ”Partea”,

Având în vedere Hotărârea Consiliului Local nr._____/2026 privind atribuirea contractului de delegare a gestiunii Serviciului de iluminat public al Municipiului Brad pentru activitățile de întreținere a sistemului de iluminat public, verificarea/ repararea, montarea/demontarea instalațiilor și echipamentelor de iluminat ornamental-festiv de pe raza municipiului Brad, pentru anul 2026, prin procedura prevăzută de Legea nr. 98/2016 privind achizițiile publice, cu modificările și completările ulterioare, respectiv ”achiziție publică directă de servicii ”;
Ținând cont de prevederile:
	- Legii nr. 51/2006 a serviciilor comunitare de utilități publice, republicată, cu modificările și completările ulterioare;
	- Legii nr. 230/2006 a serviciului de iluminat public, cu modificările și completările ulterioare; 
           - Legii nr. 98/2016 a achizițiilor publice, cu modificările și completările ulterioare;
	- Hotărârii Guvernului nr. 395/2016 privind Normele de aplicare a Legii nr. 98/2016 a achizițiilor publice, cu modificările și completările ulterioare;
Părțile au convenit încheierea prezentului Contract de achiziție publică de servicii pentru  executarea activităților de întreținere a sistemului de iluminat public, verificarea/ repararea, montarea/demontarea instalațiilor și echipamentelor de iluminat ornamental-festiv de pe raza municipiului Brad, cnform termenilor și condițiilor stipulate în cele ce urmează.

CAPITOLUL I. DEFINIȚII ȘI INTERPRETARE

Art. 1. - Definiții:
a.	contract – reprezintă prezentul contract şi toate Anexele sale;
b.	achizitor şi prestator - părţile contractante, aşa cum sunt acestea numite în prezentul contract;
c.	pretul contractului - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
d.	servicii - activităţi a căror prestare fac obiect al contractului;
e.	produse - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;
f.	forţa majoră - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustiva ci enunciativa. Nu este considerat forta majora un eveniment asemenea celor de mai sus care, fara a crea o imposibilitate de executare, face extrem de costisitoare executarea obligatiilor uneia din parti;
g.	zi - zi calendaristica; an - 365 de zile.

Art. 2. -  Interpretare:
          (1) - În prezentul contract, cu excepția unei prevederi contrare, cuvintele la forma singular vor include forma de plural și vice versa, acolo unde acest lucru este permis de context.
          (2) - Termenul “zi” sau “zile” sau orice referire la zile reprezintă zile calendaristice dacă nu se specifică în mod diferit.

CAPITOLUL II. OBIECTUL ȘI DOCUMENTELE CONTRACTULUI

Art. 3. – Obiectul prezentului Contract este prestarea “serviciilor de întreținere a sistemului de iluminat public, verificarea/ repararea, montarea/demontarea instalațiilor și echipamentelor de iluminat ornamental-festiv de pe raza municipiului Brad, pentru anul 2026 ” cu mijloace din dotarea proprie.
Art. 4. - Documentele contractului sunt:
a.) - note de negociere;
b.) - oferta de preţ.

CAPITOLUL III. DURATA CONTRACTULUI

Art. 5. -   Contractul se va derula pe perioada cuprinsă între data semnării lui și până la data de 31.12.2026, cu posibilitatea de prelungire, prin act adițional, până la data de 31.03.2027.

CAPITOLUL IV. PREȚUL CONTRACTULUI 

Art. 6. (1) -  Valoarea maximă estimată a contractului este ...................... lei la care se adaugă T.V.A. în valoare de .................... lei.
           (2) -  Valoarea serviciilor plătibile prestatorului de către achizitor, va fi în conformitate cu situaţiile de plată prezentate şi acceptate de către beneficiar.
           (3) - Prețul contractului nu se actualizează.


CAPITOLUL V. DREPTURILE ȘI OBLIGAȚIILE PĂRȚILOR

Art. 7. – Drepturile achizitorului:
	a.) – să verifice modul de prestare a serviciilor pe parcursul execuției, prin personalul propriu, pentru a stabili conformitatea lor cu prevederile tehnice și legale în vigoare;
	b.) – să verifice modul de remediere a defecțiunilor care au fost aduse la cunoștința prestatorului de către reprezentantul împuternicit în acest sens;
	c.) – să solicite și să primească, în condițiile legii și a contractului de prestare, despăgubiri sau compensații pentru daunele provocate de către prestator prin nerespectarea obligațiilor contractuale asumate, ori prin prestarea unor servicii inferioare calitativ și cantitativ, parametrilor tehnici stabiliți prin contract sau prin normele tehnice în vigoare;
	d.) – să sesizeze orice deficiențe constatate în sfera serviciului și să facă propuneri vizând înlăturarea acestora, îmbunătățirea activității și creșterea calității serviciului;
	e.) – să conteste facturile când constată încălcarea prevederilor contractuale;
	f.) – să aplice clauzele sancționării în cazul în care operatorul nu respectă prevederile prezentului contract.
Art. 8. – Drepturile prestatorului:
	a.) – să încaseze contravaloarea serviciilor de deratizare, dezinsecție și dezinfecție prestate, corespunzător tarifelor contractate, determinate în conformitate cu normele metodologice elaborate și aprobate de către A.N.R.S.C.;
	b.) – să asigure echilibrul contractual pe durata prestării servicilor;
	c.) – să aplice la facturare tarifele contractate;
d.) - dacă achizitorul nu onorează facturile în termen de 14 zile de la expirarea perioadei prevăzute convenită, furnizorul are dreptul de a sista prestarea serviciilor și de a beneficia de reactualizarea sumei de plată la nivelul corespunzător zilei de efectuare a plății. Imediat ce achizitorul onorează factura, prestatorul va relua prestarea serviciilor în cel mai scurt timp posibil;
	e.) – să solicite recuperarea debitelor în instanță.
Art. 9. – Obligațiile achizitorului:
a.) – să respecte clauzele prezentului contract;
b.) - să verifice calitatea serviciilor prestate;
c.) - să achite obligațiile de plată în termen de 30 zile de la primirea și acceptarea facturii;
d.) - să pună la dispoziția prestatorului  orice facilități și/sau informații pe care acesta le-a cerut în propunerea tehnică și pe care le consideră necesare iîndeplinirii contractului;
e.) – să nu îl tulbure pe prestator în exercițiul drepturilor rezultate din prezentul contract;
f.) – să recepționeze serviciile prestate
Art. 10. – Obligațiile prestatorului:
a.) - să  presteze serviciile  la standardele impuse de lege; 
b.) - să  presteze serviciile  conform specificațiilor din caietul de sarcini;
c.) - să despăgubească achizitorul împotriva oricaror:
                     c1.) - reclamații și acțiuni în justiție care rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile sau utilajele folosite pentru sau în legatură cu produsele achiziționate;
                      c2.) - daune-interese, costuri, taxe și cheltuieli de orice natură, aferente, cu excepția situației în care o astfel de încălcare rezultă din respectarea caietului de sarcini întocmit de către achizitor;
d.) – să supravegheze prestarea serviciilor și să asigure resursele umane, materialele, instalațiile, echipamentele și orice alte asemenea, fie de natură provizorie, fie definitivă cerute de și pentru contract, în măsura în care necesitatea asigurării acestora este prevazută în contract sau se poate deduce în mod rezonabil din contract;  
e.) – să intervină în termen de maxim 48 ore de la primirea solicitării de prestare a serviciilor;
f.) - este pe deplin responsabil pentru prestarea serviciilor și, totodată, este răspunzător atât de siguranța tuturor operațiunilor și metodelor de prestare utlilizate, cât și de calificarea personalului folosit pe toată durata contractului;
g.) - să solicite obținerea autorizației A.N.R.S.C. pentru efectuarea serviciilor menționate anterior și să obțină licența în termen de maxim 90 zile de la semnarea contractului de achiziție publică;
j.) – să execute serviciile prevăzute în contract cu profesionalismul și promtitudinea cuvenite angajamentului asumat și în conformitate cu propunerea sa tehnică;
k.) – orice alte obligații prevăzute de prezentul Contract.

CAPITOLUL VI. RECEPȚIE ȘI VERIFICĂRI

Art. 11. (1) - Achizitorul are dreptul de a verifica modul de prestare a serviciilor de către prestator.  Aceste verificari vor fi efectuate în conformitate cu prevederile din propunerea tehnică și din caietul de sarcini.
              (2) - Achizitorul are obligația de a notifica în scris prestatorului identitatea reprezentanților săi împuterniciți în scopul prevăzut la alin. 1.

CAPITOLUL VII. REZILIEREA CONTRACTULUI

Art. 12. – Nerespectarea obligațiilor contractuale asumate prin prezentul Contract de către una dintre părți dă dreptul părții lezate de a rezilia contractul și de a pretinde plata de daune – interese.
Art. 13. – Achizitorul își rezervă dreptul de a denunța unilateral contractul, în cel mult 30 de zile de la apariția unor circumstanțe care nu au putut fi prevăzute la data încheierii contractuluiși care conduc la modificarea clauzelor contractuale în așa măsură încât îndeplinirea contractului respetciv ar fi contrară interesului public.
Art. 14. – În cazul prevăzut la art. 13, prestatorul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a acestuia.

CAPITOLUL VIII. ÎNCETAREA CONTRACTULUI

Art. 15. – Prezentul Contract încetează  în următoarele situații:
	a.) – la expirarea duratei pentru care a fost încheiat, dacă părțile nu convin, în scris, prelungirea acestuia conform prevederilor art. 5 și în conformitate cu prevederile legale în vigoare la data prelungirii;
	b.) – în cazul în care interesul național sau local o impune, prin denunțarea unilaterală a contractului de către achizitor;
	c.) – în cazul falimentului prestatorului;
	d.) – în cazul lipsei, retragerii sau încetării valabilității licenței de operare a prestatorului;
	e.) – dacă părțile convin, prin act adițional, respectând prevederile legale în vigoare la acea dată.

CAPITOLUL IX. SANCȚIUNI PENTRU NEÎNDEPLINIREA CULPABILĂ A OBLIGAȚIILOR

Art. 16. - În cazul în care, din vina sa exclusivă, prestatorul nu reușește să-și execute obligațiile asumate prin contract, atunci achizitorul are dreptul de a deduce din prețul contractului, ca penalități, o sumă echivalentă cu o cotă procentuală de 0,15 % pe zi din prețul contractului. 
Art. 17. - În cazul în care achizitorul nu onorează facturile în termen de 28 de zile de la expirarea perioadei convenite, atunci acesta are obligația de a plăti, ca penalități, o sumă echivalentă cu o cotă procentuală de 0,15 % pe zi din plată neefectuată.
Art. 18. - Nerespectarea obligațiilor asumate prin prezentul contract de către una dintre părți, în mod culpabil și repetat, dă dreptul părții lezate de a considera contractul de drept reziliat și de a pretinde plata de daune-interese.

CAPITOLUL X. MODIFICAREA CONTRACTULUI


Art. 19. - Părțile contractante au dreptul, pe durata îndeplinirii contractului, de a conveni modificarea clauzelor prezentului contractul, prin act adițional, numai în cazul aparitiei unor circumstanțe care lezează interesele comerciale legitime ale acestora și care nu au putut fi prevăzute la data încheierii contractului. Situatiile vor fi insotite de  jurnalele lunare.

CAPITOLUL XI. CESIUNEA

Art. 20. – În prezentul contract de4 achiziție publică este permisă doar cesiunea creanțelor născute din acesta, obligațiile născute rămânând în sarcina părților  contractante, astfel cum au fost stipulate și asumate inițial.
Art. 21. – Achzitorul poate urmări orice pretenție la daune pe care contractantul ar putea să o aibă împotriva terțului/terților susținător/susținători pentru nerespectarea obligațiilor asumate prin angajamentul ferm, după caz, printr-o cesiune a drepturilor contractantului către autoritatea contractantă, cu titlu de garanție.

CAPITOLUL XII.  FORȚA MAJORĂ

Art. 22. - Forța majoră este constatată de către o autoritate competentă.
Art. 23. - Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează.
Art. 24. - Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.
Art. 25. - Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.

CAPITOLUL XIII. SOLUȚIONAREA LITIGIILOR

Art. 26. - Achizitorul și prestatorul vor face toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legatură cu îndeplinirea contractului.
Art. 27. - Dacă, dupa 15 de zile de la începerea acestor tratative neoficiale, achizitorul și prestatorul nu reușesc să rezolve în mod amiabil o divergență contractuală, fiecare poate solicita ca disputa să se soluționeze de către instanțele judecatorești competente din România.


CAPITOLUL XIV. LEGEA APLICABILĂ CONTRACTULUI

Art. 28. - Contractul va fi interpretat și executat conform legilor din România.


CAPITOLUL XV. LIMBA CARE GUVERNEAZĂ CONTRACTUL

Art. 29. - Limba care guvernează contractul este limba română.


CAPITOLUL XVI. COMUNICĂRI

Art. 30. (1) - Orice comunicare între părți referitoare la îndeplinirea prezentului contract trebuie să fie transmisă în scris.
             (2) - Orice document scris trebuie înregistrat atât în momentul transmiterii, cât și în momentul primirii.
Art. 31.  - Comunicările între părți se pot face și prin telefon, fax sau e-mail cu condiția confirmării în scris a primirii comunicării.

CAPITOLUL XVII. ALTE CLAUZE

Art. 32. – Prezentul Contract conține întreaga înțelegere a Părților cu privire la obiectul său, înlocuind toate înțelegerile și negocierile anterioare. Nu exustă niciun element secundar cu privire la care Părțile să fi amânat negocierea pentru o dată ulterioară încheierii prezentului Contract.
Art. 33. – Părțile declară că au participat, în mod egal, la redactarea prezentului Contract și că au avut posibilitatea negocierii fiecărei și tuturor prevederilor sale. Fiecare parte confirmă că a înțeles și că acceptă fiecare și totae prevederile sale pe care le consideră echitabile. În plus, prin semnătura de mai jos, fiecare Parte își exprimă, liber și serios, acordul de a încheia prezentul Contract, cu intenția de a-și asuma toate drepturile și obligațiile prevăzute în cuprinsul acestuia și de a executa întocmai toate prevederile acestuia.
Art. 34. – Prevederile acestui Contract vor fi interpretate în considerarea faptului că ambele Părți au participat, în mod egal, la redactarea acestora și au avut posibilitatea negocierii fiecărei și tuturor prevederilor. Drept urmare, Părțile recunosc și acceptă că orice regulă de interpretare potrivit căreia prevederile contractuale se interpretează împotriva Părții care le-a propus, nu va fi aplicabilă în ceea ce privește acest Contract.
Art. 35. – Prezentul Contract a fost încheiat, astăzi, data de ______________________, în 2 (două) exemplare originale, câte unul pentru fiecare Parte.
		Achizitor,                                                        Prestator,
             MUNICIPIUL BRAD                                S.C. ................................ S.R.L.
		 Primar                                                         Administrator 
	    Florin CAZACU                                                  .....................


INIȚIATOR,
PRIMAR
Florin CAZACU

